Diari Oficial de la Generalitat Valenciana


Sumari del DOGV 6788, del 04-06-2012 (2012/5489)

DECRET 84/2012, d'1 de juny, del Consell, pel qual es modifica l'article 6 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/06/01/84/dof/vci/html**

### Dades del document

Número de DOGV
:   6788

Data del DOGV
:   04-06-2012

Secció del DOGV
:   I. DISPOSICIONS GENERALS

Número del document
:   2012/5489


Data del document
:   01-06-2012

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria d'Economia, Indústria i Comerç
    * Corporació Pública Empresarial Valenciana
    * legislació
    * reglament intern
    * administració regional

DECRET 84/2012, d'1 de juny, del Consell, pel qual es modifica l'article 6 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat. [2012/5489]  
PREÀMBUL  
  
Pel Decret 75/2011, de 24 de juny, del Consell, es va establir l'estructura orgànica bàsica de la Presidència i de les conselleries de la Generalitat. En el seu títol III s'establixen els òrgans superiors dependents de la Conselleria d'Economia, Indústria i Comerç, les funcions que tenen atribuïdes i els òrgans directius adscrits a les dites secretaries autonòmiques.  
Partint de l'anterior, i per raons d'eficiència en la reestructuració del sector públic empresarial, s'entén oportú modificar l'estructura orgànica bàsica de la Presidència i de les conselleries de la Generalitat, creant una direcció general que, adscrita a la Secretaria Autonòmica del Sector Públic Empresarial, assumisca les funcions d'execució de les actuacions derivades de la racionalització i reestructuració del sector públic empresarial valencià, així com les de seguiment i control de les dites actuacions, i les relatives a les competències de la Direcció General de la Corporació Pública Empresarial Valenciana.  
  
A estos efectes, es fa necessari modificar l'article 6 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat.   
  
En virtut d'això, i fent ús de les atribucions conferides en l'article 64 de la Llei del Consell, a proposta del president de la Generalitat i amb la deliberació prèvia del Consell, en la reunió del dia 1 de juny de 2012,   
  
DECRETE  
  
Article únic. Modificació del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat   
Es modifica l'article 6 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, la redacció del qual s'inserix en l'annex del present decret.  
  
DISPOSICIÓ FINAL  
  
Única. Entrada en vigor   
Este decret entrarà en vigor l'endemà de la seua publicació en el Diari Oficial de la Comunitat Valenciana.   
  
València, 1 de juny de 2012  
  
El president de la Generalitat,  
ALBERTO FABRA PART  
  
  
ANNEX  
  
Nova redacció de l'article 6 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat  
  
Article 6. De la Secretaria Autonòmica del Sector Públic Empresarial  
1. La Secretaria Autonòmica del Sector Públic Empresarial assumix les funcions establides en l'article 68 de la Llei del Consell en matèria de planificació, reestructuració, coordinació, control i avaluació del sector públic empresarial valencià.  
2. De la Secretaria Autonòmica del Sector Públic Empresarial depén el següent òrgan directiu:  
Direcció General del Sector Públic Empresarial.  
Assumix les funcions d'execució de les actuacions derivades de la racionalització i reestructuració del sector públic empresarial valencià, així com les de seguiment i control de les dites actuacions. Al seu torn, exercix les competències de la Direcció General de la Corporació Pública Empresarial Valenciana (CPEV).


Còpia Permalink ELI